als_Latn dik_Latn sag_Latn
VIDEO - Prononcimi për media i Ministrit të Punëve të Brendshme Saimir Tahiri, pas çeljes së Zyrës së Shërbimit Unik për Qytetarët në Komisariatin nr. 1 në Tiranë:
Ministri Tahiri: Ky është një tjetër shembull i vendosmërisë tonë për të rritur cilësinë e shërbimeve ndaj qytetarëve, siç është një tjetër shembull i vullnetit tonë për të bërë gjithçka është e mundur për të luftuar korrupsionin dhe për t’iu ofruar qytetarëve shqiptarë shërbim cilësor në kohë, pa vonesë dhe mbi të gjitha, pa mundësitë që kanë ekzistuar deri dje për të rënë në praktika korruptive.
Zyrat e Shërbimit Unik si ato që kemi përuruar deri më sot në disa qarqe të Shqipërisë dhe në disa komisariate në Tiranë, siç është edhe kjo këtu, jep sigurisht një zgjidhje definitive shërbimeve cilësore që Policia e Shtetit jep ndaj qytetarëve, siç i jep një zgjidhje definitive, siç i jep një zgjidhje definitive evitimit maksimal të praktikave korruptive që kanë qenë deri dje. Dhe nga ana tjetër, ky është një shembull mjaft i mirë për suksesin që mund të arrijmë nëpërmjet bashkëpunimit me partnerët tanë dhe mbi të gjitha nëpërmjet bashkëpunimit me partnerët privatë.
Partneriteti publik – privat, siç është edhe ky rast, jep fryte të shpejta dhe në kohë për ta bërë jetën e qytetarëve shumë më të mirë, shërbimet që jep shteti ndaj qytetarëve shumë më cilësore dhe në kohë, dhe mbi të gjitha pa korrupsion.
Ndaj ne jemi në krye të detyrës siç e shihni për të bërë në Policinë e Shtetit mjedisin e domosdoshëm ku qytetarët mund të vijnë me besimin se shqetësimi i tyre trajtohet në mënyrën maksimale, në mënyrë të shpejtë, në mënyrë në mënyrë cilësore dhe mbi të gjitha pa korrupsion.
Gazetari: Z. Tahiri kur do të zgjidhet problemi i dhomave të shoqërimit në Komisariate, një problem i vazhdueshëm ky në rekomandimet e Avokatit të Popullit dhe partnerëve ndërkombëtar?
Ministri Tahiri: Është në vëmendjen tonë respektimi i të drejtave dhe lirive themelore të njeriut qoftë dhe atyre që shkelin ligjin siç është në vëmendjen tonë parësore hartimi i një plani strategjik lidhur me përmirësimin e kushteve të atyre që ndalohen në Policisë e Shtetit.
Kemi filluar me zyrat e shërbimit ndaj qytetarëve sepse t’ju marr shembull vetëm në Komisariatin numër 1 ofrohen rreth 70 shërbime për afërsisht 100 qytetarë në ditë ndaj është parë më prioritare përmirësimi i shërbimit në mënyrë thellësisht cilësore për qytetarët, eliminimi i korrupsionit dhe do vazhdohet paralelisht me përmirësimin e kushteve sa i takon dhomave të shoqërimit.
Gazetari: Z. Ministër, a keni një koment në lidhje me akuzat e bëra sot nga ish-kryeministri Berisha në adresë tuaj për bllokim të hetimit për rreth 6 muaj të çështjes “Doshi”?
Ministri Tahiri: Unë jam në krye të detyrës dhe jam shumë i vendosur të bëj atë për të cilën qytetarët më kanë mandatuar mua, kolegët e mi, Kryeministrin, qeverinë dhe mazhorancën.
Kemi bërë gjithçka ka qenë në dorën tonë dhe tani është radha që të flasë Prokuroria dhe unë shpresoj që prokuroria, dhe nxis madje që të mbyllen hetimet në mënyrë të shpejtë dhe cilësore, që të dalin para përgjegjësisë të gjitha ata që sajuan skenarë të tillë, që nuk janë aspak të denja për pritshmëritë e qytetarëve.
Mua më vjen mirë që ish-kryeministri, pas 25 vjetësh e gjeti rrugën për të shkuar në Prokurori.
Shpresoj që kjo si herë e parë të mos jetë hera e fundit, por në qoftë se kësaj radhe shkoi si dëshmitar, herët e tjera të shkojë si i akuzuar.
© Ministria e Punëve të Brendshme 2015 - Të gjitha të drejtat e rezervuara.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn